**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**\_\_\_\_\_2018 ԹՎԱԿԱՆ N \_ Ա**

**ԲՆԱԿԵԼԻ ՏԱՐԱԾՔ ՆՎԻՐԵԼՈՒ ՄԱՍԻՆ**

Հիմք ընդունելով Քաղաքացիական օրենսգրքի 594-րդ հոդվածը՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության տնտեսական զարգացման և ներդրումների նախարարության Պետական գույքի կառավարման կոմիտեին ամրացված՝ Երևան քաղաքի Մոլդովական 29/4 և 29/5 հասցեներում գտնվող հանրակացարանային մասնաշենքերի նկուղային և առաջին հարկերում բնակվող Հայաստանի Հանրապետության քաղաքացիներին Հայաստանի Հանրապետության օրենսդրությամբ սահմանված կարգով նվիրել իրենց կողմից փաստացի զբաղեցված բնակելի տարածքները՝ համաձայն հավելվածի:

2. Հայաստանի Հանրապետության տնտեսական զարգացման և ներդրումների նախարարության Պետական գույքի կառավարման կոմիտեի նախագահին` սույն որոշումն ուժի մեջ մտնելուց հետո եռամսյա ժամկետում որոշման հավելվածում ներառված անձանց հետ կնքել բնակարանների նվիրատվության պայմանագրեր` դրանցում նախատեսելով, որ պայմանագրից բխող գույքային իրավունքների պետական գրանցման և նոտարական վավերացման հետ կապված ծախսերը ենթակա են իրակա­նացման նվիրառուների միջոցների հաշվին:

3. Սահմանել, որ սույն որոշման 1-ին կետում նշված բնակարանների զբաղեցրած և սպասարկման համար անհրաժեշտ հողամասերի, ինչպես նաև շենքի ընդհանուր օգտագործման համարվող տարածքների նկատմամբ ընդհանուր բաժնային սեփականության իրավունքը Հայաստանի Հանրապետության օրենքով սահմանված կարգով անցնում է բնակարանների նկատմամբ սեփականության իրավունք ձեռք բերողներին:

**ՀԱՎԵԼՎԱԾ**

**ՀՀ կառավարության 2018 թվականի**

**------- N ------ Ա որոշման**

**ՑԱՆԿ**

|  |  |  |  |  |
| --- | --- | --- | --- | --- |
| **N/N** | **Բնակիչների անունը, ազգանունը, հայրանունը** | **Բնակիչների անձնագրային տվյալները** | **Նվիրվող գույքի գտնվելու վայրը** | **Գույքի մակերեսը /քառ. մետր/** |
| 1. | Բարոյան Սիլվարդ Սուրենի | AR0612655, տրված 02.03.2018թ. 039-ի կողմից | Քաղ. Երևան, Նոր Նորք, Մոլդովական 29/4 շենք, բնակարան 1/7 | 51.5 |
| Խաչատրյան Ալբերտ Սասունի | ID009935354, տրված 16.02.2018թ. 039-ի կողմից |
| 2. | Ալեքսանյան Սվետլանա Գուրգենի | AK0316426, տրված 11.06.2009թ. 005-ի կողմից | Քաղ. Երևան, Նոր Նորք, Մոլդովական 29/5 շենք, բնակարան 1/7 | 50.5 |
| Ափոյան Վիկտոր Սարգսի | AK0615716, տրված 10.09.2010թ. 005-ի կողմից |
| Ալեքսանյան Արթուր Արարատի | ID003844727, տրված 30.01.2015թ. 005-ի կողմից |
| Ալեքսանյան Ռոբերտ Արարատի | AP0532881, տրված 27.09.2016թ. 005-ի կողմից |
| Ալեքսանյան Արարատ Աշոտի | BA0040342, տրված 01.11.2013թ. 006-ի կողմից |
| Ալեքսանյան Մարինե Արարատի | ծ/վ ԱԱ N249263, տրված 20.05.2008թ. |

**ՀԻՄՆԱՎՈՐՈՒՄ**

**ԲՆԱԿԵԼԻ ՏԱՐԱԾՔ ՆՎԻՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

Հայաստանի Հանրապետության կառավարության 2007 թվականի մայիսի 31-ի «Հայաստանի Հանրապետության կառավարությանն առընթեր պետական գույքի կառավարման վարչությանը գույք ամրացնելու և որպես բնակելի ֆոնդ նվիրաբերելու մասին» N798-Ա որոշման համաձայն Երևան քաղաքի Մոլդովական 12 հասցեում գտնվող 4-րդ և 5-րդ մասնաշենքերի նկուղները և առաջին հարկերն առանձնացվել էին «Նոր Նորք ուսանողական ավան» ՓԲԸ-ի գույքի կազմից և ամրացվել էին ՀՀ տնտեսական զարգացման և ներդրումների նախարարության Պետական գույքի կառավարման կոմիտեին:

Կոմիտեի կողմից կատարված ուսումնասիրությունների արդյունքում արձանագրվել էր, որ նշված տարածքների մի մասը փաստացի բնակեցված են /ընտանիքների մի մասը ներառված են ընտանիքների անապահովության գնահատման համակարգում/, մյուս մասը օգտագործվում են հասարակական նպատակով, ինչի արդյունքում տարածքները բաժանվել էին գույքային միավորների՝ ըստ փաստացի զբաղեցվածության չափերի:

ՀՀ կառավարության կողմից 30.03.2017թ. ընդունվել էր «Բնակելի տարածք նվիրելու մասին» N341-Ա որոշումը, համաձայն որի՝ ելնելով պետության կողմից հանրակացարանային մասնաշենքերի կառավարման միասնական քաղաքականությունից՝ ք. Երևան, Նոր Նորք, Մոլդովական 29/4 և 29/5 հասցեներում գտնվող 17 բնակելի տարածքները նվիրվել էին այնտեղ փաստացի բնակվող ընտանիքներին: Սակայն հաշվի առնելով այն հանգամանքը, որ թվով 2 ընտանիքներ սահմանված ժամկետում Կոմիտե չէին ներկայացրել իրենց փաստաթղթերը և դուրս էին մնացել վերոնշյալ որոշման մեջ ընդգրկվելուց, ուստի ներկայացված նախագծով առաջարկվում է նշված 2 ընտանիքներին ևս սահմանված կարգով նվիրել իրենց կողմից փաստացի զբաղեցված բնակարանները:

**ՏԵՂԵԿԱՆՔ**

**ԲՆԱԿԵԼԻ ՏԱՐԱԾՔ ՆՎԻՐԵԼՈՒ ՄԱՍԻՆ**

**Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

«Բնակելի տարածք նվիրելու մասին» Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ԲՆԱԿԵԼԻ ՏԱՐԱԾՔ ՆՎԻՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Բնակելի տարածք նվիրելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ՏԵՂԵԿԱՆՔ**

**ԲՆԱԿԵԼԻ ՏԱՐԱԾՔ ՆՎԻՐԵԼՈՒ ՄԱՍԻՆ**

**Հայաստանի Հանրապետության կառավարության որոշման նախագծի մշակման համար հիմք հանդիսացող իրավական ակտերի մասին**

ՀՀ քաղաքացիական օրենսգիրք։